সূত্র জানায়, সভার শুরুতে শামীম ওসমান আইভীর বিরুদ্ধে আওয়ামী লীগ সভাপতি শেখ হাসিনাকে নিয়ে বিভিন্ন কটূক্তির প্রসঙ্গ তুলে সমালোচনা করেন। এ কারণে স্থানীয় আওয়ামী লীগ আইভীর মনোনয়নের বিরোধিতা করছেন বলেও জানান তিনি। জবাবে আইভী বলেন, অনেক সময় আপনারাও আমাকে নিয়ে বিভিন্ন খারাপ মন্তব্য করেছেন। তার জবাব দিতে আমিও হয়তো খারাপ মন্তব্য করেছি। কিন্তু বঙ্গবন্ধুকন্যা ও দলীয় সভানেত্রীর বিরুদ্ধে কোনো কটূক্তি করেছি, এটা কেউ প্রমাণ করতে পারবেন না।